GiliGold/VAD_KnessetCorpus huggingface dataset:
<ישראל אפריאט: ביום ראשון.
<ישראל אפריאט: היציאה מחשמונאים, יחל נתיב פנייה ימינה בכיכר.
<ישראל אפריאט: היציאה מחשמונאים, זה בדיוק הפוך, דרך אגב.
<ישראל אפריאט: מי שנכנס לכיכר, התנועה העיקרית תופסת את הכיכר.
<ישראל אפריאט: הפקק למעשה הוא לא במודיעין עילית.
<ישראל אפריאט: הפקק לבאים מניל"י.
<ישראל אפריאט: אם אתה יוצא בעשר דקות, הם יוצאים בארבעים דקות.
<ישראל אפריאט: ניל"י הם הנפגעים בכיכר כי אתה התנועה העיקרית ואתה תנועה חוסמת.
<ישראל אפריאט: יש תכונות לכיכר ובקטע הזה אתה הרווחת, כי אם היית לא תנועה חוסמת, אז כנראה הפקק היה אצלם.
<ישראל אפריאט: הפקק בדרך כלל הוא לא ביציאה ממודיעין עילית.
<ישראל אפריאט: הפקק יותר רציני לכיוון ניל"י כי הם יוצאים על בסיס תנועה חוסמת.
<ישראל אפריאט: הם למעשה חוסמים את הכיכר ולא נותנים לניל"י להיכנס, עד שמגיע פעם בעשר רכבים איזה צדיק ואומר, תעברו.
<ישראל אפריאט: זה מה שקורה בפועל.
<ישראל אפריאט: גם הכיכר הזאת, דרך אגב, שיא קיבולת, לדעתי מעל 2,000 בשעת שיא, הגיעה לשיא קיבולת.
<ישראל אפריאט: אנחנו בכל מקרה ביום ראשון קידמנו תוכנית מהירה.
<ישראל אפריאט: ראש המנהל האזרחי בעצמו מעורב בסיפור הזה.
<ישראל אפריאט: בן חור.
<ישראל אפריאט: הנחיית ראש המנהל הייתה מהר מאוד לטפל בחשמונאים.
<ישראל אפריאט: במקביל, סמנכ"ל של נתיבי ישראל, יהודה נתנאל הגיע למקום.
<ישראל אפריאט: שתבין שפה לא מתעסקים, אלא בכובד ראש מאוד רוצים לעזור, והבטיח במקום, אני מקדם מהר מאוד פה בחשמונאים בכדי לחלץ לפחות את חשמונאים, כי כמו שאתה יודע, אין תקציב בלתי מוגבל.
<ישראל אפריאט: זה התקציב שלו, זה מה שהוא יכול ומייד הוא נתן הנחיה לקדם.
<ישראל אפריאט: ביום ראשון מתחילות העבודות, אם לא, יום שני.
<ישראל אפריאט: זה רק עניין של תיאומים אחרונים, אבל הם אמורים להתחיל ביום ראשון.
ישראל אייכלר: איזה עבודות?
<ישראל אפריאט: מי שיוצא מחשמונאים, יהיה לו נתיב פניה ימינה.
<ישראל אפריאט: הוא לא נכנס לכיכר ואז יהיה שחרור לאלה שיוצאים בבוקר.
ישראל אייכלר: זאת אומרת, זה מה שהם אומרים, נתיב עוקף כיכר אבל לחשמונאים.
<ישראל אפריאט: מישהו אמר רמזור.
<ישראל אפריאט: כשאנחנו בתחבורה קובעים איזה אלמנט, אז יש כאלה שאומרים כמוך, רמזור, יש שם כיכר, יש כאלה, ימינה, שמאלה.
<ישראל אפריאט: בגדול, מה שאני מנסה לעדכן, שיום ראשון או שבוע הבא העבודות בחשמונאים יחלו.
<ישראל אפריאט: העבודות בחשמונאים, היה הסדר עם ראש המנהל האזרחי, גוטרמן ואבי רואה.
<ישראל אפריאט: שלושתם ישבו לפתור את הבעיה בחשמונאים.
ישראל אייכלר: זה מה שאתה מדבר על יום ראשון.
<ישראל אפריאט: שאמורות להתחיל העבודות ביום ראשון, כבוד הרב גוטרמן.
<ישראל אפריאט: את השני לא, כי עד שלא תסגרו, אתה ואבי רואה, מה אתם רוצים - - -
<יעקב אשר גוטרמן: סגרנו, סגרנו.
<ישראל אפריאט: לא יודע.
<ישראל אפריאט: אני בהיבט שלי מכין את הצומת.
<יעקב אשר גוטרמן: שתי פניות צריכות להיות, אחת מחשמונאים ואחת מכיוון מתתיהו.
<ישראל אפריאט: כבוד הרב, אני מאמין שאתה גם לא בדיוק זוכר, אז תרשה לי.
<ישראל אפריאט: היינו שם, אמרנו, פנייה ימנית של היוצאים מחשמונאים ימינה.
<ישראל אפריאט: זה מה שסוכם.
<יעקב אשר גוטרמן: וביטול הכיכר.
<ישראל אפריאט: כמו שאתה יודע, אסור לי לצאת מדיקור.
<ישראל אפריאט: זה לא שטח שלי ולכן אנחנו ביהודה ושומרון מוגבלים לשטח שכבר לקחנו.
ישראל אייכלר: אמרת טבלת דיקור.
ישראל אייכלר: אולי תתרגם לי את זה, מה זה דיקור?
<ישראל אפריאט: דיקור, אני דוקר עם תוכנית חדשה את התוכנית הישנה.
<ישראל אפריאט: כשאני דוקר, אסור לה לצאת מתחום התוכנית הקודמת.
<ישראל אפריאט: אם יצאתי, אני צריך כבר לעשות הפקעות.
<ישראל אפריאט: זה חוקים של מדינה.
<ישראל אפריאט: לגבי רמזור, הסוגיה של רמזור, רק שתבינו, אני הסברתי איזה אלמנט שמים.
<ישראל אפריאט: יש כאלה שיודעים הכול, אני מאלה שלא יודע.
<ישראל אפריאט: אני מאלה שאומר, תעשו ספירות תנועה.
<ישראל אפריאט: מכל זרוע אני רוצה לדעת.
<ישראל אפריאט: רמזור, יש בו יתרון שהוא מעביר תנועה יותר גדולה, כי בבוקר צד אחד, אחרי צהריים צד שני, אני שם כמה תוכנות כשבשעה מסוימת הוא נותן תנועה עיקרית לפה, אחרי צהריים תנועה עיקרית לשם, לכן התכונה של רמזור היא הרבה יותר מעבירה תנועה.
<ישראל אפריאט: רמת השירות יותר טובה.
<ישראל אפריאט: מה שכן, הוא פחות בטיחותי מכיכר.
ישראל אייכלר: מה שאני מבין מדבריך, שכדאי לעשות שם רמזור.
<ישראל אפריאט: אתה פגעת בדיוק.
<ישראל אפריאט: התכנון המפורט, הפרוגרמה להרחבה של הכביש הזה, שמדברים עליה במסגרת התכנון המפורט, כל הצמתים, רמזורים.
<ישראל אפריאט: איך אמר אבי רואה?
<ישראל אפריאט: יש את הדחוף ויש את החשוב.
<ישראל אפריאט: אנחנו עד היום עבדנו על הדחוף.
<ישראל אפריאט: על הדחוף מה שיכולנו לעשות מהיר, זה לעשות רה ארגון בתחבורה ציבורית.
<ישראל אפריאט: קווים פנימיים במודיעין עילית, היו 198 נסיעות, היום 1,060.
ישראל אייכלר: אתה תהיה פה בדיון על התחבורה הציבורית?
<ישראל אפריאט: זה חשוב, כי זה גם פתרון לפקקים.
ישראל אייכלר: ישראל, אני עכשיו מסכם למנהלת את מה שאתה אמרת.
ישראל אייכלר: לגבי הטווח הארוך עושים כביש שייקח כך וכך שנים, אל תכתבי את המספר, אני תיכף אוסיף את זה, שיוציא את מודיעין עילית לצומת נוספת באזור צומת מכבים-רעות ל-443.
ישראל אייכלר: ביום ראשון בבוקר הם פותחים ציר ימינה מחשמונאים החוצה, שלא יחלוף בכיכר, לשחרר את הכיכר.
ישראל אייכלר: הוא גם ממליץ לעשות רמזור במקום כיכר.
ישראל אייכלר: אני רוצה להיות ממוקד מטרה היות ואנחנו חרגנו מהזמן של הדיון, לגבי הרמזור.
ישראל אייכלר: סגן ניצב נאג'י סלימאן, מה אתה אומר על החלפת כיכר ברמזור, לפחות בטווח של השנה-שנה הקרובות?
<נאג'י סלימאן: בוא נגיד ככה, מניסיון החיים שלי בתפקיד כבר שנתיים, אין ספק שרמזור מזרז את התנועה והיום עם עידן הטכנולוגיות, הוא יודע לעשות את הוויסות הנכון ולתת תמיד עדיפות לכלי רכב שנמצאים בפקק והוא בעצם מזין את התנועה.
<נאג'י סלימאן: בכל מקום שהצבנו רמזור, זה מוצלח.
<נאג'י סלימאן: אמר את זה גם ישראל, אולי לא שמתם לזה לב, כיכר, אחד הדברים שלו, זה נכון שהוא מעכב תנועה אבל הוא יותר בטיחותי.
<נאג'י סלימאן: אתה מתעכב קצת אבל אתה מגיע בשלום הביתה, ואילו ברמזור הבעיה שאם אתה מפספס את הרמזור, חלילה אתה יכול בסופו של דבר להיגמר בתאונה קטלנית.
<נאג'י סלימאן: תנועה ערה מאוד, כלי רכב שעוברים בציר, זהו, אז לזה יש יתרון ויש חסרון.
<נאג'י סלימאן: שוב אני אומר עוד פעם, בסופו של דבר עם - - - התנועה, אין ספק שצריך רמזור בסופו של דבר.
ישראל אייכלר: המלצת המשטרה זה רמזור וצריך לדון גם על הבטיחות כמובן.
<ישראל אפריאט: אני אמרתי, הספירות מראות מובהק, רמזור.
<ישראל אפריאט: אין פה ויכוח בכלל.
<ישראל אפריאט: אמרתי להם, אתם יותר מצודקים.
<ישראל אפריאט: רמזור, הפתרון.
ישראל אייכלר: נתיבי ישראל, אסף פלס נמצא פה?
<אסף פלס: כן.
ישראל אייכלר: מבחינת נתיבי ישראל, אני רוצה פתרון לטווח הקצר.
ישראל אייכלר: הארוך כבר שמענו.
ישראל אייכלר: אני רוצה בקצרה.
ישראל אייכלר: מה אתה יכול לעשות מחר בבוקר כדי לשחרר למשל מה שהם ביקשו, נתיב לכיוון מודיעין?
<אסף פלס: אני חושב שישראל הציג את כל האפשרויות.
<אסף פלס: מה שאנחנו עושים זה באמת תכנון של ההרחבה לדו-נתיבי, דו-מסלולי.
<אסף פלס: אני לא ראיתי את הספירות אבל אם אתם אומרים שיש הצדק, אז לרמזר את הכיכרות האלה.
<אסף פלס: אנחנו בנתיבי ישראל עושים את הפנייה ימינה.
<אסף פלס: זה משהו שאנחנו עושים, את היציאה החופשית מחשמונאים.
<אסף פלס: הדבר המיידי שאפשר לבחון אותו, שוב, להנחיה של משרד התחבורה, זה לבצע רמזורים, זאת אומרת לפרק את הכיכרות האלה, לבצע רמזורים על בסיס תוואי של דו-נתיבי, דו-מסלולי בטווח של שנתיים, משהו כזה.
ישראל אייכלר: שנתיים, רמזור?
<אסף פלס: כי זה צריך להיות מותאם לתצורה הסופית.
<אסף פלס: זה דו-נתיבי, דו-מסלולי לשני הכיוונים.
<אסף פלס: זה לא להניח רמזור על צומת קיים.
ישראל אייכלר: זאת אומרת, הבשורה שיוצאת מהוועדה בדיון הזה לתושבי מודיעין עילית, ששנתיים אין להם על מה לדבר.
<ישראל אפריאט: לגבי חשמונאים ניתן פתרון.
<ישראל אפריאט: שבוע שעבר פנה סגן ראש מועצת בנימין וגם גוטרמן דיבר על זה.
<ישראל אפריאט: אני השבוע אבקש מנתיבי ישראל שיתחילו ספירות תנועה גם ביציאה ממודיעין עילית.
<ישראל אפריאט: אני מתכוון להוציא פנייה גם למשרד התחבורה לגבי הסדרה של פתרון על פי ספירות התנועה שיצאו.
<ישראל אפריאט: לגבי יהודה ושומרון, הפרוגרמה שיצאה לתכנון ההרחבה, כבר יש הנחיה ברורה, רמזורים, כי הספירות מראות מובהק.
<ישראל אפריאט: אנחנו מתחילים ביום ראשון, חשמונאים.
<ישראל אפריאט: כמו שאמרתי, גם לנתיבי ישראל וגם למשרד התחבורה אין תקציב בלתי מוגבל, אז פה תקצבו את זה.
<ישראל אפריאט: אני עכשיו אתחיל את התהליך גם במודיעין עילית, לנסות לעשות משהו.
<ישראל אפריאט: צריך לוודא גם שלא יוצאים מהדיקור, כי דיקור זה הפקעות.
<ישראל אפריאט: במידה ויתאפשר, נקדם גם את זה.
<אסף פלס: רק אשלים מילה אחת, זו נקודה שאולי חשוב להבהיר.
<אסף פלס: לכל הקטע הזה בין מודיעין עילית ועד לפיד יש לנו צוות מלא, מושלם, כולל מנהל פרוייקט, כולל מתכנן כדי לבחון את כל הקטע הזה.
<אסף פלס: יש כבר צוות שיבחן, כולל ספירות.
<אסף פלס: ישראל, אתה לא צריך לתת הנחייה.
ישראל אייכלר: אני רוצה להגיד לכם שאני לא יודע למה צריך ספירות.
ישראל אייכלר: הפקקים כבר מוכיחים - - -
<נאג'י סלימאן: לפני, דרך אגב, שבאנו לכאן, ראש המועצה ואבי רואה, גם הנציגים של העיר דיברו איתנו.
<נאג'י סלימאן: אנחנו בעצם שמים ניידות משטרה שלנו שמווסתות את התנועה, עוזרים כמה שיותר בהתאם ליכולת שלנו.
<נאג'י סלימאן: יש לנו גם אמצעים מוגבלים.
<נאג'י סלימאן: איפה שיש מעבר של כלי רכב כמעבר וגם עוד אנשים, זה מייצר בעיה כי באים כלי הרכב הפלשתינים, חונים איפה שלא מוסדר וזה מעכב את התנועה.
<נאג'י סלימאן: ראינו את זה במיתר, ראינו את זה בהרבה מקומות.
<נאג'י סלימאן: צריך לעשות את ההפרדה בין מעבר כלי רכב לבין מעבר אנשים.
<נאג'י סלימאן: אני מדבר על פלשתינים שיוצאים לארץ בהיתרים.
<נאג'י סלימאן: צריך להגדיר את זה.
<נאג'י סלימאן: איפה שיש הפרדה, זה מוצלח.
<נאג'י סלימאן: איפה שזה ביחד, זה יוצר בעיה.
ישראל אייכלר: מה עם המשאיות?
ישראל אייכלר: אתה לא יכול לקבוע שבשעות הבוקר ובשעות אחר הצהריים - - -?
<נאג'י סלימאן: לגבי המשאיות, מה שהוא מדבר כאן, הוא מדבר על שטח של אזור מחוז מרכז, בכלל לא קשור אלינו, כך שאני לא יכול לקבל החלטה במה שקשור למחוז מרכז.
<שלומית אבינח: זו החלטה של השר לביטחון פנים?
<נאג'י סלימאן: לא.
ישראל אייכלר: הוא דיבר על שני דברים.
ישראל אייכלר: הכניסה לאזור התעשייה זה דבר אחד.
ישראל אייכלר: הוא דיבר על עוד דבר, ששעות מסוימות כשמשאיות נוסעות, למשל בבוקר בעלייה לירושלים לפני שהרחיבו את הכביש, עד 9:00 בבוקר משאיות לא נכנסו לכביש וזה עזר מאוד לתנועה.
<נאג'י סלימאן: אני גם מסכים עם מה שאומר קמ"ט תחבורה.
<נאג'י סלימאן: כדי להגביל אדם שלא ייסע בשעות מסוימות, צריך לתת לו אלטרנטיבה ואם אין אלטרנטיבה, אי אפשר להגביל.
ישראל אייכלר: עובדה שהכביש לירושלים היה עד 9:00 בבוקר חסום לכניסת משאיות.
<נאג'י סלימאן: כן, אבל מה עשו?
<נאג'י סלימאן: כדי להבין את המשמעות, נכון, הוא מנע את הבעיה בירושלים בכביש 1 אבל העתיק אותה ל-443.
<יעקב אשר גוטרמן: למה באמת שלא יעצרו את המשאיות בין 7:00 ל-9:00 ובין 15:00 ל-17:00?
<ישראל אפריאט: הוא קודם אמר משפט שהוא היה הכי נכון.
<ישראל אפריאט: מה שקורה שם בבוקר ואנחנו היינו שם, שלשום במקרה הייתי שם ב-4:00 בבוקר.
<ישראל אפריאט: הצומת של מודיעין עילית בצמידות למעבר חשמונאים.
<ישראל אפריאט: המעברים ביהודה ושומרון, ואני אומר את זה בצורה הכי פשוטה, צריכים לקבל פתרון של אכיפה.
<ישראל אפריאט: אנחנו מסדירים חניות, מסדירים את הכול.
<ישראל אפריאט: בסוף כולם עומדים על החניות, באמצע הכביש, מעלים ומורידים.
<ישראל אפריאט: אין אכיפה.
ישראל אייכלר: אנחנו כבר במשאיות.
<ישראל אפריאט: אני מודיע לך, גם המשאיות חונות לאורך כביש 446.
<יעקב אשר גוטרמן: ישראל, אתה הובלת את הרעיון הזה להגביל את המשאיות.
<ישראל אפריאט: כבוד הרב, אתה יודע שאני אומר רק את האמת.
<ישראל אפריאט: אני גם לא נבחר ציבור.
<ישראל אפריאט: בחלק הזה יש בעיה והמעבר צריך לקבל פתרון.
ישראל אייכלר: לפי זמן הדיבור שדיברת, אתה יכול ללכת לבחירות.
ישראל אייכלר: איתן טי, מנהל תחום תקציבי פיתוח של משרד התחבורה.
ישראל אייכלר: לגבי התקציב, הרי כל מה שהם דיברו פה עולה כסף וכסף גדול.
ישראל אייכלר: מה מבחינת זרימת הכסף?
ישראל אייכלר: יש כסף לכל הדברים האלה?
<איתן טי: כרגע הוקצב לתכנון 8 מיליון שקלים, תכנון של הרחבה של 446.
<איתן טי: צריך לראות עוד כמה יעלו ההפקעות שם באזור, אם יהיו, איך יהיו.
<יעקב אשר גוטרמן: אין הפקעות.
<איתן טי: אני מקווה מאוד לא יהיו הפקעות.
<איתן טי: אני מקווה שאתה צודק.
<יעקב אשר גוטרמן: הבאנו את התב"ע מהמנהל, הכול בסדר.
<ישראל אפריאט: תב"ע יש.
<יעקב אשר גוטרמן: אם תב"ע יש, אז מה הבעיה?
<קריאה: תב"ע זה מסלול אחר.
<איתן טי: בכל מקרה אומדן הכביש הוא 120 מיליון שקלים.
ישראל אייכלר: 120 מיליון שקלים, מתוכם כבר יש 8 מיליון.
<איתן טי: כרגע אנחנו נערכים לדיוני תקציב 2019.
<איתן טי: זה יעלה במסגרת דיוני התקציב.
<איתן טי: זה גם עלה במסגרת הדיונים שהממשלה - - -
<יעקב אשר גוטרמן: יש הבטחה של ראש הממשלה.
<איתן טי: צריך לוודא שהבטחות מקיימים.
<יעקב אשר גוטרמן: אני לא מוטרד מהכסף.
<יעקב אשר גוטרמן: משרד התחבורה אוהד את מודיעין עילית.
<יעקב אשר גוטרמן: מי ידאג ל-8 מיליון?
<יעקב אשר גוטרמן: משרד התחבורה.
<יעקב אשר גוטרמן: בואו נהיה אמיתיים.
ישראל אייכלר: כן, אני רוצה לסכם את הישיבה הזאת.
<יעקב אשר גוטרמן: צריכים להגיד תודה רבה גם למשרד התחבורה.
ישראל אייכלר: אני מברך אותך על זה שבאת ועל זה שאתה עושה רבות למודיעין עילית.
<יעקב אשר גוטרמן: יושב פה ישראל אפריאט.
<יעקב אשר גוטרמן: הנושא הבעייתי של מודיעין עילית זה הנושא הסטטוטורי.
<יעקב אשר גוטרמן: התקציב הוא משני.
<יעקב אשר גוטרמן: מודיעין עילית זו עיר שקמה, קודם כל בינוי, אחר כך תכנון, כמו בזמן חומה ומגדל, באו איזו התנחלות שחשבו שיגורו שם מאה משפחות.
<יעקב אשר גוטרמן: גרים היום למעלה מ-12,000 משפחות.
<יעקב אשר גוטרמן: לא תכננו את העיר בכלל כעיר, לא הייתה תוכנית אב.
<יעקב אשר גוטרמן: אין החלטת ממשלה על הקמת העיר.
<יעקב אשר גוטרמן: הכול הוקם, יהודים טובים שלקחו, שליחות למצוא את הפתרון של הדיור של הציבור החרדי והם לקחו את תא השטח הזה ובנו.
<יעקב אשר גוטרמן: אין לזה קשר.
<יעקב אשר גוטרמן: הכבישים בתוך העיר זה שטחים לא בתחום השיפוט של העיר.
<יעקב אשר גוטרמן: כל כבישי הטבעת בבתי משפט, בדיונים.
<יעקב אשר גוטרמן: זה לא באחריות העירייה.
<יעקב אשר גוטרמן: העירייה לא יכולה להוציא אפילו היתר בנייה שם.
<יעקב אשר גוטרמן: כל כביש שאני צריך בעיר לסדר אותו, צריך לרוץ למנהל האזרחי שקמ"ט תחבורה יאשר.
<ישראל אפריאט: לא, לא, כבר סיימנו את זה.
<יעקב אשר גוטרמן: לכן הבעיה היא הנושא הסטטוטורי.
<יעקב אשר גוטרמן: כביש 446, להרחיב אותו.
<יעקב אשר גוטרמן: מלפיד זה 1.8 קילומטר סך הכול.
<יעקב אשר גוטרמן: יש תב"ע מאושרת עם דיקור, שאנחנו מבטלים את הרחבת הכביש.
<יעקב אשר גוטרמן: יש דו-מסלולי בתחום הדיקור והתב"ע של הכביש.
<יעקב אשר גוטרמן: משרד התחבורה בלי כל מיני בעיות לקח על עצמו לתכנן ולקדם את התכנון, מינה חברה מנהלת שבזמנו ניהלה את כביש מספר 1 בירושלים וקיצרה לוחות זמנים בניגוד לתחזית שכביש 1 היה צריך להיות הרבה שנים.
<יעקב אשר גוטרמן: הביאו את החבר'ה הכי טובים שינהלו את הפרוייקט הזה.
<יעקב אשר גוטרמן: הנושא של התקציב לא עומד על הפרק.
<יעקב אשר גוטרמן: נכון שראש הממשלה התחייב במסגרת הדיונים על כבישים ביהודה ושומרון, לתת את הכביש הזה ויש התחייבות בכתב של ראש הממשלה, אבל אנחנו גם לא צריכים את זה.
<יעקב אשר גוטרמן: אנחנו מאמינים לשר התחבורה ישראל כץ שהוא הבטיח לי באופן אישי בישיבת ממשלה שהוא מתקצב את הכביש הזה במיידית.
<יעקב אשר גוטרמן: נתן לי הבטחה אישית, אפשר לשאול אותו, ואני סומך עליו, וגם החבר'ה של משרד התחבורה עובדים בהתאם לרוח המפקד.
<יעקב אשר גוטרמן: הם לא מכשילים.
<יעקב אשר גוטרמן: כל האגפים, נת"ע, סמנכ"ל התקציבים, מנהלי הפרוייקטים במשרד התחבורה, כל המערכת עובדת להביא את הכסף ואני גם יודע שבדיוני התקציב זה עומד באגף תקציבים.
<יעקב אשר גוטרמן: הם מתקצבים את הכביש הזה.
<יעקב אשר גוטרמן: אני לא מוטרד מהעניין הזה, אני מוטרד מכל מיני אמרות שמדברים פה על סטטוטוריקה, כי זה מוביל אותנו לתהום.
<יעקב אשר גוטרמן: הבעיה של העיר הזו היא סטטוטוריקה.
<יעקב אשר גוטרמן: דבר שני, לגבי האקמול שדיבר עכשיו ישראל, שהוא בישר שביום ראשון מתחילים לעבוד.
<יעקב אשר גוטרמן: זה אקמול לא פורטה, זה אקמול לייט.
<יעקב אשר גוטרמן: הסיפור של החקיקה, חשמונאים ימינה, הוא פותר משני אולי בבוקר.
<יעקב אשר גוטרמן: הבעיה זה הכניסות לעיר בשעות אחר הצהריים וערבי שבת.
<יעקב אשר גוטרמן: משהו מעניין מאוד, שמודיעין עילית בדרך כלל זו הייתה עיר שבערב שבת הייתה מתרוקנת כמעט, כל הצעירים יוצאים להורים, למשפחה.
<יעקב אשר גוטרמן: היום הכניסות יותר גדולות מהיציאות.
ישראל אייכלר: הם הזדקנו.
ישראל אייכלר: ההורים באים אליהם.
<יעקב אשר גוטרמן: לא רק ההורים.
<יעקב אשר גוטרמן: מכל העולם באים למודיעין עילית.
<יעקב אשר גוטרמן: אפשר לראות את הפקקים שמשפיעים כבר על צומת שילת, בערב שבת.
<יעקב אשר גוטרמן: היינו רוצים בפגישה שלי עם אבי רואה - - -
ישראל אייכלר: מה סיכמת איתו?
<יעקב אשר גוטרמן: עם אבי רואה שהוא ראש מועצת בנימין, סיכמתי.
<יעקב אשר גוטרמן: מתתיהו למשל זה משהו הזוי, היא מושב בתחומי פיזית אבל לא שייך אלי מוניציפאלית, ושם יש אפשרות לעוד כניסה ימינה לכיוון הזה.
<יעקב אשר גוטרמן: בזמנו אנשי מתתיהו התנגדו כי זה אנשים משלנו, זה כולה 65 משפחות.
<יעקב אשר גוטרמן: אבי רואה סיכם איתי עם ראש המינהל, היינו אצלו בפגישה, יש פרוטוקול על זה, חבל שלא הבאנו את הפרוטוקול, סיכם שהם יכנסו ימינה שם ואז זה יזרום.
<יעקב אשר גוטרמן: אז סיכמנו, שלב א', שבזמן חירום, נגיד מתהפכת משאית או קורה דבר חירום, ממתתיהו פותחים את הכניסה, זאת אומרת כבר תהיה זרימה של תנועה לכיוון מודיעין עילית.
<יעקב אשר גוטרמן: אנחנו הולכים לסדר אותו גם שזה יהיה מסודר באופן קבוע ואז זה מוריד את הלחץ המיידי.
ישראל אייכלר: נכנסים אל תוך הבתים.
<יעקב אשר גוטרמן: אל תוך היישוב ליד כיבוי אש, לא בתוך הבתים.
<יעקב אשר גוטרמן: זה גובל, זה אזור תעשייה שנמצא שם.
<יעקב אשר גוטרמן: אין בעיה, צריך רק רצון טוב.
<יעקב אשר גוטרמן: אבי רואה הסכים.
<יעקב אשר גוטרמן: אני מקווה שבקרוב יהיה לזה ביטוי ואדון אפריאט יאשר את זה.
<יעקב אשר גוטרמן: זה תפקידו לאשר את זה.
<יעקב אשר גוטרמן: הוא חותם על כל דבר שזז ביהודה ושומרון בנושא תחבורה.
<יעקב אשר גוטרמן: כולנו נבקש מישראל אפריאט שיחתום על התוכנית הזאת לפתוח לנו את הכניסה בצד ימין שנוכל לשחרר את הלחץ, ובא לציון גואל.
ישראל אייכלר: הוועדה דנה בבעיית העומס על הכביש שיוצא ממודיעין עילית לצומת שילת.
ישראל אייכלר: שמענו כמה דברים שאני רוצה לציין אותם: א', יפתח נתיב עוקף כיכר מחשמונאים ימינה.
ישראל אייכלר: יתחילו את העבודות ביום ראשון הקרוב.
ישראל אייכלר: הוועדה מבקשת להגביל שעות נסיעת משאיות כבדות, מערבלי בטון, טריילרים וכדומה בשעות העומס.
<ישראל אפריאט: על פי הנחיות בג"צ זה בלתי אפשרי.
ישראל אייכלר: לפחות בשעות הבוקר בין 7:00 ל-9:00 ובין 15:00 ל-17:00 אחר הצהריים.
ישראל אייכלר: אנחנו מבקשים ליצור מייד פנייה נוספת כפי שהציג פה ראש העיר, דרך השטחים של אזור מתתיהו כדי לפתוח את העומס לכיוון מודיעין עילית.
ישראל אייכלר: אנחנו מבקשים לקבל את הצעת מר הרצל לוי מקווים ואנחנו נפנה לכל הגורמים ששייכים לזה, לעשות כניסה דרך תחנת הדלק לאזור התעשייה של שילת והיציאה מכביש 446 שיהיה רק חד סיטרי באופן שלא יחסום את הכביש.
ישראל אייכלר: רשמנו את הודעת משרד התחבורה שייצא לתכנון תב"ע וביצוע לעשות כביש של ארבעה מסלולים וגם להוסיף כביש כניסה ויציאה נוסף ממודיעין עילית לכיוון אזור מכבים-רעות.
ישראל אייכלר: אנחנו נפנה לרמ"י בעניין הזה.
ישראל אייכלר: הוועדה רשמה בפניה את הודעת המשטרה כי יהיה תגבור של ניידות משטרה לווסת את התנועה וגם למנוע מאנשים שמחנים - - -
<קריאה: שיבדקו גם את המשאיות, אם הן בסדר, חוקיות בעומס שלהן, שהן תקינות.
<קריאה: שיבדקו את הטריילרים האלה.
ישראל אייכלר: לא לאפשר חניות ואנשים בשטח.
ישראל אייכלר: אני באמצע סיכום הדברים, לכן אני מבקש את הריכוז שלכם.
ישראל אייכלר: הוועדה רשמה בפניה שכבר הוקצב 8 מיליון מתוך 120 מיליון ולדברי ראש העיר יש התחייבות של ראש הממשלה על 120 מיליון שקל.
<יעקב אשר גוטרמן: ושר התחבורה.
ישראל אייכלר: ושר התחבורה ישראל כץ שבלעדיו לא ירים איש את גלגלו ואת רכבו במדינת ישראל.
ישראל אייכלר: נקווה שבתקציב 2019 כבר יהיה תקציב לכביש הזה.
ישראל אייכלר: הוועדה מבקשת לזרז את הדיונים בוועדות כדי שלפחות בעוד עשר שנים יהיה הכביש החדש עם הצומת החדשה למודיעין עילית.
ישראל אייכלר: אני מבקש לדון, העירייה ומשרד התחבורה והמשטרה, מייד, לרמזר את הכיכרות עד שיהיו הכבישים המרחביים ולהבטיח את הביטחון של הנוסעים כמובן, אבל אם כולם קובעים שהרמזור יזרז את התנועה, אז צריך לעשות רמזור עם כל אמצעי הבטיחות וכל הבמפרים וכל מה שצריך לעשות.
ישראל אייכלר: השלב הראשון, רמזורים.
ישראל אייכלר: מה שקרה, שאחרי שאושר רמזור בבית חלקיה, לקח שנה שלמה, אז אני מקווה שפה זה יהיה הרבה יותר מהר.
ישראל אייכלר: אני רוצה להודות לכל המשתתפים.
ישראל אייכלר: אנחנו פותחים את הדיון של הוועדה לפניות הציבור בנושא: פניות ציבור לגבי תחבורה ציבורית במודיעין עלית.
ישראל אייכלר: אני רוצה כבר בפתיחה לומר, אנחנו מכירים את חברת קווים עוד כשהייתה בבית"ר עילית, כחברה הכי יעילה במדינת ישראל לתחבורה ציבורית.
ישראל אייכלר: ציון פת הוא שנים כבר אצלנו בוועדה ובית"ר היא דוגמא ומופת לזרימת תנועה.
ישראל אייכלר: אני חייב לומר בעדות אישית, הייתי שבוע שעבר בבית"ר.
ישראל אייכלר: ישבתי על מרפסת עם קרובת משפחה קשישה וכל שנייה היה אוטובוס, שירות בלתי רגיל שאני חייב לציין אותו.
ישראל אייכלר: אותה קשישה אמרה, אתה רואה?
ישראל אייכלר: אין דקה שאין אוטובוס.
ישראל אייכלר: היו חברות אחרות קודם שאני חושב שראש העיר כבר היה ראש עיר אז כשהייתה חברה קודמת בבית"ר?
ישראל אייכלר: ביתר תור היה צרות צרורות.
ישראל אייכלר: זה היה נראה בלתי אפשרי כי הבעיות האובייקטיביות של בית"ר מחייבות את כל הצרות שהיו בביתר תור.
ישראל אייכלר: הגיעה קווים והוכיחה שאפשר ומזרים והכול, לכן הופתעתי מאוד כאשר קיבלתי, אני לא יודע אם יש פה מאה תלונות לפחות ועוד יותר על מודיעין עילית ששם עובדת גם חברת קווים, ואני ממש אמרתי לעצמי, אני לא מבין איך זה יכול להיות, מה בין מודיעין עילית לבין בית"ר?
ישראל אייכלר: אני לא רוצה שבבית"ר חלילה יפגע השירות.
ישראל אייכלר: יש לפעמים חברה, אני לא רוצה להגיד שם, שהיא צרה צרורה.
ישראל אייכלר: איפה שהיא מקבלת אשכול, אנחנו מקבלים חבילות של תלונות.
<ישראל אפריאט: איזו חברה זאת?
ישראל אייכלר: אני לא אגיד שם, אבל חברת קווים היא חברה שאני מקבל רק תשבוחות, מבית"ר עילית וגם באזורים אחרים.
ישראל אייכלר: יש להם באלעד.
ישראל אייכלר: יש לך תלונה מאלעד?
ישראל אייכלר: אין אף תלונה אחת מאלעד, כך אני חושב.
ישראל אייכלר: זה הכול תלונות על מודיעין עילית.
ישראל אייכלר: ב-20 באוקטובר זה התחיל.
<שלומית אבינח: לצורך הפרוטוקול, בתקופה האחרונה באמת המון טלפונים כי אני כמנהלת הוועדה, שוב, אני לא עונה לכולם, המון טלפונים על דילוגים של קווים מסוימים.
<שלומית אבינח: אנחנו אומרים, תכתבו במייל, כלומר גם מתקשרים טלפונית.
ישראל אייכלר: אברהם איינשטיין, בבקשה.
<אברהם איינשטיין: אני אציג שני נתונים ובנתון השני יש לי כמה דוגמאות.
<אברהם איינשטיין: בסוף אם תהיה אפשרות, אני אציג גם פתרון כלשהו.
<אברהם איינשטיין: דבר ראשון, כמות הקווים והנסיעות לא מספיקים לצרכי התושבים.
<אברהם איינשטיין: ברוך השם במודיעין עילית יש 70,000 אנשים ורק שבעה קווים פנימיים.
<אברהם איינשטיין: לא הכמות מספיקה ולא לוחות זמנים ולא כמות הנסיעות.
<אברהם איינשטיין: דבר שני, כמות הנסיעות והקווים לא מתקרבות לצרכי התושבים.
<אברהם איינשטיין: אתן דוגמאות.
<אברהם איינשטיין: דבר ראשון, עשינו על זה בעצם גם החתמה, זה קו 304.
<אברהם איינשטיין: חתמו פה 520 תושבים.
ישראל אייכלר: תגיד לי מה זה 304.
<אברהם איינשטיין: זה ישיר לאזור האולמות, גבעת שאול והר נוף.
ישראל אייכלר: לירושלים.
<אברהם איינשטיין: כן.
<ישראל אפריאט: למי העברתם את זה?
<אברהם איינשטיין: למשרד התחבורה.
<אברהם איינשטיין: קיבלתי גם אישור שיעשו לנו את זה וזה עדיין לא מבוצע.
<אברהם איינשטיין: האישור הזה התקבל אצלי בחודש אב, יש לי פה את הדף.
ישראל אייכלר: בחודש אב כבר פניתם למשרד התחבורה.
<אברהם איינשטיין: לא, אני פניתי בחודש ניסן.
<אברהם איינשטיין: הגיעה אלי תשובה בחודש אב שזה מאושר.
<אברהם איינשטיין: עדיין זה לא התקיים.
<שלומית אבינח: יש לנו פניות ששנה לא נענה.
<שלומית אבינח: הוועדה לא נענית שנה על ידי משרד התחבורה, מחלקת פניות.
<ישראל אפריאט: אני מצטער, אני לא יודע על הדבר הזה בכלל.
ישראל אייכלר: אתה לא יושב במחלקת פניות ציבור של משרד התחבורה כנראה.
<ישראל אפריאט: לא, לא, זה דבר חמור, אני מתנצל.
ישראל אייכלר: תבדוק את זה.
<ישראל אפריאט: אנחנו נבדוק את זה.
ישראל אייכלר: לנו יש שמונה עמודים של פניות למשרד התחבורה שלא נענה.
ישראל אייכלר: אין אף משרד ממשלתי שלא עונה לנו תשובות חוץ ממשרד התחבורה.
<ישראל אפריאט: אני יכול להעיד ואתה יכול לשאול גם את מאיר בבית"ר עילית ואתה יכול לשאול בכל האשכולות.
<ישראל אפריאט: אין אצלי דבר כזה.
<ישראל אפריאט: זו פעם ראשונה שאני שומע.
<שלומית אבינח: ישראל, סליחה שאני מתערבת בדבריך.
<שלומית אבינח: אנשים לא יודעים לפנות אליך.
<שלומית אבינח: ההוראה המפורשת להפנות לשרונה קרסגי.
<ישראל אפריאט: נכון.
<שלומית אבינח: והיא לא עונה, אני אומרת את זה לצורך הפרוטוקול.
<שלומית אבינח: אנחנו מתכוונים לעשות ישיבה גדולה בנוכחות המנכ"ל כשהיא תחזור מחופשת לידה.
<שלומית אבינח: משרד התחבורה, המשרד היחיד, באמת כמנהלת ועדה, שלא עונה באופן שיטתי לפניות ציבור.
<שלומית אבינח: אני אומרת את זה לפרוטוקול.
<אברהם איינשטיין: אולי הייתה אי הבנה.
<אברהם איינשטיין: הם הבטיחו לי שיהיה את הקו, בחודש אב, וזה עדיין לא בוצע.
<אברהם איינשטיין: בעצם הקו הזה קיים עד שעות הצהריים.
<אברהם איינשטיין: בשעות הערב מאות מהתושבים צריכים להגיע.
<אברהם איינשטיין: יש שם עשרה אולמות של חתונות באזור גבעת שאול והר נוף.
<אברהם איינשטיין: מאות תושבים כל יום צריכים להגיע ואין להם אפשרות להגיע ישירות לשם.
<אברהם איינשטיין: זו דוגמא אחת.
<אברהם איינשטיין: דוגמא שנייה, מאות תושבים נוסעים לעבודה כל יום לתל אביב.
<אברהם איינשטיין: מאות תושבים צריכים להגיע לאזור בית וגן, הן לשערי צדק, הן לבתי חולים או לגבעת מרדכי.
<אברהם איינשטיין: אין לשם קווים ישירים.
<אברהם איינשטיין: עוד דוגמא, מאות תושבים רוצים להגיע לכותל המערבי במיוחד בימי החופשה או ראש חודש, למירון וצפת באמצע השבוע.
<אברהם איינשטיין: הם צריכים לנסוע לבני ברק.
<אברהם איינשטיין: בקיצור, צריכים לשכור רכב.
ישראל אייכלר: יש הרבה תלונות בתוך הקווים הפנימיים.
ישראל אייכלר: לך אין בעיות כנראה בקווים הפנימיים, אז אולי מישהו אחר.
<אברהם נויגרשל: אולי אני יכול להגיד מילה.
<אברהם נויגרשל: אברהם נויגרשל.
<אברהם נויגרשל: עשרות נסיעות ביום מדלגים.
ישראל אייכלר: בתוך העיר?
<אברהם נויגרשל: בתוך העיר וגם מחוץ לעיר.
<אברהם נויגרשל: יש שם הרבה אוטובוסי קבלן, אבל בתוך העיר אין קבלן ויש תירוצים מתירוצים שונים.
<אברהם נויגרשל: יש לי הרבה הקלטות והכי כואב זה בשעות הקריטיות כשאתה צריך ב-13:00 להוציא את הילדה.
<אברהם נויגרשל: האוטובוס, המנוע לא תקין.
<ישראל אפריאט: אוטובוסים חדשים.
<אברהם נויגרשל: הקלטות יש לי, לא הרבה.
<אברהם נויגרשל: זה גם דברים יכול להיות כואבים, אבל אין אוטובוסים יום יום.
<אברהם נויגרשל: אחותי יוצאת ב-7:00 בבוקר לעבודה, אין אוטובוס.
<אברהם נויגרשל: זה הדברים הכי כואבים.
<אברהם נויגרשל: יש עוד הרבה בעיות של נהגים, עוד כל מיני בעיות של טינופת באוטובוסים, מגשים כאילו לכתוב עליהם, לשים כוסות, אתה פותח אותם, זה נורא ואיום.
ישראל אייכלר: קיבלתי פה מכתב היום שארבעים דקות הוא יכול לחכות בקו 2 או קו 4.